Miercuri, 22 aprilie 2009

Etichetarea pneurilor în ceea ce privește eficiența consumului de combustibil ***I

P6_TA(2009)0248

Rezoluția legislativă a Parlamentului European din 22 aprilie 2009 referitoare la propunerea de directivă a Parlamentului European și a Consiliului privind etichetarea pneurilor în ceea ce privește eficiența consumului de combustibil și alți parametri esențiali (COM(2008)0779 – C6-0411/2008 – 2008/0221(COD))

2010/C 184 E/54

(Procedura de codecizie: prima lectură)

Parlamentul European,

având în vedere propunerea Comisiei prezentată Parlamentului European și Consiliului (COM(2008)0779);

având în vedere articolul 251 alineatul (2) și articolul 95 din Tratatul CE, în temeiul cărora propunerea a fost prezentată de către Comisie (C6-0411/2008),

având în vedere articolul 51 din Regulamentul său de procedură;

având în vedere raportul Comisiei pentru industrie, cercetare și energie și avizul Comisiei pentru mediu, sănătate publică și siguranță alimentară (A6-0218/2009),

Miercuri, 22 aprilie 2009

P6_TC1-COD(2008)0221

Poziția Parlamentului European adoptată în primă lectură la 22 aprilie 2009 în vederea adoptării Regulamentului (CE) nr. …/2009 al Parlamentului European și al Consiliului privind etichetarea pneurilor în ceea ce privește eficiența consumului de combustibil și alți parametri esențiali

(Text cu relevanță pentru SEE)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 95,

având în vedere propunerea Comisiei ║ ,

având în vedere avizul Comitetului Economic și Social European (1),

având în vedere avizul Comitetului Regiunilor (2),

hotărând în conformitate cu procedura prevăzută la articolul 251 din tratat (3),

întrucât:

(1) Mobilitatea durabilă este o provocare majoră pentru Comunitate în lumina schimbărilor climatice și a necesității de a sprijini competitivitatea europeană, astfel cum se subliniază în Comunicarea Comisiei din 8 iulie 2008 privind ecologizarea transporturilor (4).

(2) Comunicarea Comisiei din 19 octombrie 2006 intitulată „Planul de acțiune privind eficiența energetică – realizarea potențialului” (5) ║ a subliniat potențialul de reducere cu 20 % a consumului total de energie până în 2020 prin intermediul unei liste de acțiuni specifice, inclusiv de etichetare a pneurilor.

(3) În principal datorită rezistenței lor la rulare, pneurile influențează 20 % până la 30 % din consumul de combustibil al vehiculelor. În consecință, reducerea rezistenței la rulare a pneurilor contribuie în mod semnificativ la eficiența energetică a transporturilor rutiere și, astfel, la reducerea emisiilor.

(4) Pneurile sunt caracterizate de o serie de parametri intercorelați. Îmbunătățirea unui parametru precum rezistența la rulare poate avea un impact negativ asupra altor parametri precum aderența la teren umed, în timp ce optimizarea aderenței la teren umed poate avea un impact negativ asupra zgomotului exterior de rulare. Producătorii de pneuri ar trebui încurajați să optimizeze toți parametrii, fără a aduce atingere standardelor de siguranță realizate până în prezent.

(5) Pneurile eficiente din punctul de vedere al consumului de combustibil sunt rentabile, deoarece economiile de combustibil mai mult decât compensează prețul ridicat de achiziționare al pneurilor, rezultat din costuri mai mari de producție.

(6) ║ Regulamentul (CE) nr…/2009 Parlamentului European și Consiliul din…/ 2009 privind cerințele referitoare la omologarea de tip privind siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (6) stabilește cerințele minime referitoare la rezistența la rulare a pneurilor. Evoluțiile tehnologice fac posibilă reducerea semnificativă, dincolo de aceste cerințe minime, a pierderilor de energie cauzate de rezistența la rulare a pneurilor. În consecință, pentru a reduce impactul transporturilor rutiere asupra mediului, este oportun să se prevadă dispoziții pentru a încuraja utilizatorii finali să cumpere pneuri mai eficiente din punctul de vedere al consumului de combustibil, furnizându-le informații armonizate referitoare la acest parametru.

(7) Pentru a crește gradul de înțelegere și sensibilizare cu privire la rezistența la rulare, un calculator pentru economiile de combustibil, precum cel care există deja pentru pneurile de tip C3, ar funcționa ca un instrument important pentru a demonstra potențialele economii de combustibil, bani și emisii de CO2.

(8) Zgomotul provocat de traficul rutier reprezintă un inconvenient semnificativ și are un efect nociv asupra sănătății. ║ Regulamentul (CE) nr…/2009 [privind cerințele referitoare la omologarea de tip privind siguranța generală a autovehiculelor…] stabilește cerințele minime referitoare la zgomotul exterior de rulare al pneurilor. Evoluțiile tehnologice fac posibilă reducerea semnificativă, dincolo de aceste cerințe minime, a zgomotului exterior de rulare. În consecință, pentru a reduce zgomotul traficului rutier, este oportun să se prevadă dispoziții pentru a încuraja utilizatorii finali să achiziționeze pneuri cu zgomot exterior de rulare redus, furnizându-le informații armonizate referitoare la acest parametru.

(9) Furnizarea de informații armonizate referitoare la zgomotul exterior de rulare al pneurilor ar facilita, de asemenea, implementarea de măsuri împotriva zgomotului provocat de traficul rutier și ar contribui la o mai bună conștientizare a efectului pneurilor asupra zgomotului provocat de traficul rutier în cadrul Directivei 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental (7).

(10) ║ Regulamentul (CE) nr…/2009 [privind cerințele referitoare la omologarea de tip privind siguranța generală a autovehiculelor …] stabilește cerințele minime referitoare la performanța în materie de aderență la teren umed a pneurilor. Evoluțiile tehnologice fac posibilă îmbunătățirea semnificativă, dincolo de aceste cerințe minime, a aderenței la teren umed și, astfel, reducerea distanțelor de frânare pe teren umed. În consecință, pentru a îmbunătăți siguranța rutieră, este oportun să se stabilească dispoziții pentru a încuraja utilizatorii finali să achiziționeze pneuri cu performanță ridicată în materie de aderență la teren umed, furnizându-le informații armonizate referitoare la acest parametru.

(11) Alți parametri ai pneurilor, precum acvaplanarea sau manevrarea în curbe, afectează, de asemenea, siguranța rutieră. Cu toate acestea, în această fază, nu sunt încă disponibile metode armonizate de testare cu privire la acești parametri. În consecință, este oportun să se ofere posibilitatea, într-o fază ulterioară și dacă este necesar, de a prevedea dispoziții privind informații armonizate oferite utilizatorilor finali referitor la acești parametri ai pneurilor.

(12) Pneurile de zăpadă și pneurile de iarnă nordice prezintă parametri specifici care nu sunt pe deplin comparabili cu cei ai pneurilor obișnuite. Pentru a garanta că utilizatorii finali iau decizii corecte și în cunoștință de cauză, parametrii acestor pneuri ar trebui indicați într-un mod care să le situeze pe picior de egalitate cu pneurile normale.

(13) Furnizarea de informații referitoare la parametrii pneurilor sub forma unei etichete standard este posibil să influențeze deciziile de achiziționare ale utilizatorilor finali în favoarea unor pneuri mai sigure, mai silențioase și mai eficiente din punctul de vedere al consumului de combustibil. La rândul său, acest lucru este posibil să încurajeze producătorii de pneuri să optimizeze acești parametri ai pneurilor, ceea ce ar deschide calea către un consum și o producție mai durabile.

(14) Producătorii, furnizorii și distribuitorii de pneuri ar trebui încurajați să respecte dispozițiile prezentului regulament înainte de 2012 pentru a accelera recunoașterea sistemului și obținerea avantajelor de pe urma acestuia.

(15) Multitudinea de norme referitoare la etichetarea pneurilor pe teritoriul statelor membre ar crea bariere în calea comerțului intracomunitar și ar crește sarcinile administrative și costurile de testare pentru producătorii de pneuri.

(16) Pneurile de rezervă reprezintă 78 % din piața pneurilor. În consecință, este justificată informarea utilizatorului final cu privire la parametrii pneurilor de rezervă, precum și ai pneurilor montate pe vehicule noi.

(17) Necesitatea unei mai bune informări cu privire la eficiența consumului de combustibil în cazul pneurilor și cu privire la alți parametri este relevantă pentru consumatori, inclusiv pentru directorii de parcuri auto și societățile de transport, care nu pot compara cu ușurință parametrii diferitelor mărci de pneuri în absența unui sistem de etichetare și testare armonizată. În consecință, este oportună includerea pneurilor de tip C1, C2 și C3 în domeniul de aplicare al prezentului regulament .

(18) Eticheta energetică care clasifică produsele pe o scară de la „A la G”, astfel cum este aplicată aparatelor electrocasnice în conformitate cu Directiva 1992/75/CE a Consiliului din 22 septembrie 1992 privind indicarea, prin etichetare și informații standard despre produs, a consumului de energie și de alte resurse la aparate de uz casnic (8), este binecunoscută de către consumatori și s-a dovedit a fi un succes în promovarea aparatelor electrocasnice mai eficiente. Același concept trebuie utilizat pentru etichetarea eficienței consumului de combustibil în cazul pneurilor.

(19) Afișarea unei etichete pe pneuri la punctul de vânzare, precum și în documentația tehnică promoțională, trebuie să asigure primirea de către distribuitori, precum și de către posibilii utilizatori finali, a unor informații armonizate referitoare la eficiența consumului de combustibil, la performanța de aderență la teren umed și la zgomotul exterior de rulare.

(20) Unii utilizatori finali aleg pneurile înainte de a sosi la punctul de vânzare sau achiziționează pneurile prin comandă poștală. Pentru a garanta că și acești utilizatori finali vor putea face o alegere în cunoștință de cauză pe baza unor informații armonizate referitoare la eficiența pneurilor din punctul de vedere al consumului de combustibil, la performanța de aderență la teren umed și la zgomotul exterior de rulare, este necesar ca etichetele să fie reproduse în întreaga documentație tehnică promoțională, inclusiv în cazul în care această documentație este pusă la dispoziție pe internet.

(21) Potențialilor cumpărători ar trebui să li se ofere informații standardizate suplimentare, care să descrie fiecare dintre componentele etichetei – eficiența consumului de combustibil, aderența la teren umed și emisiile de zgomot – și importanța lor și să includă un calculator pentru economiile de combustibil care să indice valorile medii ale economiilor de combustibil, de emisii de CO2 și de costuri realizate. Aceste informații ar trebui oferite pe site-ul internet al sistemului UE de etichetare a pneurilor, precum și prin intermediul prospectelor și afișelor explicative distribuite la toate punctele de vânzare. Adresa site-ului internet ar trebui să fie indicată clar pe etichetă și în întreaga documentație tehnică promoțională.

(22) Informațiile ar trebui să fie furnizate în conformitate cu metodele de testare armonizate stabilite în ║ Regulamentul (CE) nr…/2009 [privind cerințele de omologare de tip privind siguranța generală a autovehiculelor …] pentru a le permite utilizatorilor finali să compare diferite pneuri și pentru a limita costurile de testare pentru producători.

(23) Pentru a aborda problema reducerii emisiilor de CO2 provocate de transportul rutier, statele membre ar trebui să pună în aplicare măsuri stimulatoare în favoarea pneurilor eficiente din punctul de vedere al consumului de combustibil ▐. Aceste stimulente ar trebui să fie în conformitate cu articolele 87 și 88 din tratat ▐. Pentru a evita fragmentarea pieței interne, ar trebui stabilite clase de eficiență minimă a consumului de combustibil.

(24) Respectarea dispozițiilor privind etichetarea de către producători, furnizori și distribuitori este esențială pentru realizarea obiectivelor prevăzute de aceste dispoziții și pentru asigurarea unor condiții de concurență echitabile în cadrul Comunității . În consecință, statele membre ar trebui să stabilească măsuri eficiente, inclusiv supravegherea pieței, efectuarea cu regularitate a unor controale ex-post și impunerea unor sancțiuni eficiente, suficiente pentru a asigura respectarea dispozițiilor prezentului regulament .

(25) Atunci când pun în aplicare dispozițiile relevante ale prezentului regulament, statele membre ar trebui să depună eforturi pentru a se abține de la măsuri care impun obligații nejustificate, birocratice și greoaie asupra întreprinderilor mici și mijlocii (IMM-uri) și, atunci când e posibil, să țină seama de nevoile speciale și de constrângerile financiare și administrative cu care se confruntă IMM-urile.

(26) Pentru a evalua în mod adecvat procesul de punere în aplicare a prezentului regulament, ar trebui desfășurată o examinare prin care să se stabilească dacă sunt necesare modificări. Această examinare ar trebui să se concentreze în special pe înțelegerea etichetei de către consumatori, inclusiv a parametrului de zgomot, și pe adaptarea la progresele tehnologice.

(27) Măsurile necesare punerii în aplicare a prezentului regulament ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (9).

(28) În special, Comisia ar trebuia să fie împuternicită să introducă unele cerințe referitoare la clasificarea aderenței la teren umed a claselor de pneuri C2 și C3, să introducă cerințe referitoare la parametrii esențiali ai pneurilor, cu excepția eficienței consumului de combustibili, a aderenței la teren umed și a zgomotului exterior de rulare și să adapteze anexele la progresul tehnic. Întrucât măsurile respective au un domeniu general de aplicare și sunt destinate să modifice elemente neesențiale ale prezentului regulament, acestea ar trebui adoptate în conformitate cu procedura de reglementare cu control prevăzută la articolul 5a din Decizia 1999/468/CE,

ADOPTĂ PREZENTUL REGULAMENT :

Articolul 1

Obiectul și domeniul de aplicare

Obiectivul prezentului regulament este acela de a crește siguranța, eficiența din punct de vedere economic și ecologic în sectorul transporturilor rutiere prin promovarea pneurilor eficiente din punctul de vedere al consumului de combustibil , sigure și silențioase .

Prezentul regulament stabilește un cadru pentru furnizarea de informații armonizate referitoare la parametrii pneurilor prin intermediul etichetării , permițând consumatorilor să ia decizii în cunoștință de cauză la cumpărarea pneurilor .

Articolul 2

Domeniu de aplicare

1. Prezentul regulament se aplică pneurilor de tip C1, C2 și C3.

2. Prin derogare de la alineatul (1), prezentul regulament nu se aplică:

(a) pneurilor nou-reșapate;

(b) pneurilor profesionale de teren;

(c) pneurilor proiectate să fie montate numai la vehicule înmatriculate pentru prima dată înainte de 1 octombrie 1990;

(d) pneurilor de rezervă pentru uz temporar de tip T;

(e) pneurilor a căror cotă de viteză nu depășește 80 km/h;

(f) pneurilor al căror diametru nominal al jantei nu depășește 254 mm sau este de cel puțin 635 mm;

(g) pneurilor echipate cu dispozitive suplimentare pentru îmbunătățirea proprietăților de tracțiune, precum pneurile cu nituri.

Articolul 3

Definiții

În sensul prezentului regulament:

1. „pneuri de tip C1, C2 și C3” înseamnă clasele de pneuri definite la articolul 8 din ║ Regulamentul (CE) nr…/2009 [privind cerințele de omologare de tip privind siguranța generală a autovehiculelor…];

2. „pneu de rezervă pentru uz temporar de tip T” înseamnă pneul de rezervă pentru uz temporar conceput pentru a fi utilizat la presiuni de umflare mai mari decât cele stabilite pentru pneuri standard și ranforsate;

3. „pneu pentru zăpadă” înseamnă un pneu al cărui profil, compoziție sau structură a benzii de rulare sunt proiectate în principal pentru a obține, în condiții de zăpadă, performanțe mai bune decât cele ale unui pneu normal, din punctul de vedere al capacității de inițiere sau de menținere a mișcării vehiculului;

4. „punct de vânzare” înseamnă o locație unde sunt prezentate ▐ sau oferite spre vânzare pneuri, inclusiv saloane auto care expun pneuri ce nu sunt montate pe autovehicule;

5. „documentație tehnică promoțională” înseamnă manuale tehnice, broșuri, prospecte și cataloage în format scris sau electronic sau publicate pe internet, cu excepția publicității prin intermediul mass-media, utilizate pentru comercializarea pneurilor sau a autovehiculelor destinate utilizatorilor finali sau distribuitorilor, care descriu parametrii specifici ai unui pneu;

6. „documentație tehnică” înseamnă informațiile referitoare la pneuri, inclusiv producătorul și marca pneului; descrierea tipului de pneu sau a grupei de pneuri stabilite pentru indicarea clasei de eficiență a consumului de combustibil, a clasei de aderență la teren umed și a valorii măsurate a zgomotului exterior de rulare; rapoartele de testare și acuratețea testării.

7. „calculator pentru economiile de combustibil” înseamnă un instrument furnizat pe site-uri internet dedicate sistemului de etichetare a pneurilor pentru a indica potențialele economii medii de combustibil și reducerile medii de emisii de CO2 și costuri pentru pneurile de tip C1, C2 și C3;

8. „site-ul internet al sistemului UE de etichetare a pneurilor” înseamnă o sursă centrală online de informații explicative și suplimentare referitoare la fiecare dintre componentele etichetei pentru pneuri, care include și un calculator pentru economiile de combustibil și care este gestionată de către Comisie;

9. „producător” înseamnă orice persoană fizică sau juridică ce fabrică un produs sau pentru care un produs este conceput sau fabricat și care comercializează produsul respectiv în nume propriu sau sub propria marcă comercială;

10. „importator” înseamnă orice persoană fizică sau juridică stabilită pe teritoriul Comunității, care introduce un produs dintr-o țară terță pe piața comunitară;

11. „furnizor” înseamnă producătorul sau reprezentantul autorizat al acestuia în Comunitate sau importatorul;

12. „distribuitor” înseamnă orice persoană fizică sau juridică din lanțul de aprovizionare, cu excepția furnizorului sau a importatorului, care desface un pneu pe piață;

13. „punere la dispoziție pe piață” înseamnă furnizarea unui produs spre distribuire sau utilizare pe piața comunitară în cursul unei activități comerciale, fie în schimbul unei plăți, fie în mod gratuit;

14. „utilizator final” înseamnă un consumator, inclusiv un director de parc auto sau o întreprindere de transport rutier care cumpără sau se preconizează că va cumpăra un pneu;

15. „parametru esențial” înseamnă un parametru al pneului, precum rezistența la rulare, aderența la teren umed sau zgomotul exterior de rulare, care are un impact notabil asupra mediului, asupra siguranței rutiere sau asupra sănătății în timpul utilizării.

Articolul 4

Responsabilitățile Comisiei

(1) Până cel târziu în septembrie 2010, Comisia creează și administrează „site-ul internet al sistemului UE de etichetare a pneurilor”, ca sursă de referință de informații explicative pentru fiecare componentă a etichetei.

(2) Acest site internet cuprinde:

(a) o explicație a pictogramelor imprimate pe etichetă;

(b) un calculator pentru economiile de combustibil care demonstrează potențialele economii de combustibil și bani și reduceri de emisii de CO2 ce pot fi realizate prin utilizarea pneurilor cu rezistență redusă la rulare de tip C1, C2 și C3;

(c) o declarație care subliniază faptul că economiile efective de combustibil și siguranța rutieră depind în mare măsură de comportamentul șoferilor, în special de următoarele aspecte: (i) condusul ecologic, care poate reduce în mod semnificativ consumul de combustibil; (ii) presiunea pneurilor, care ar trebui verificată cu regularitate pentru a optimiza caracteristicile performanței în materie de aderență la teren umed și de eficiență a consumului de combustibil; (iii) distanțele de frânare, care ar trebui respectate întotdeauna cu strictețe.

Articolul 5

Responsabilitățile furnizorilor de pneuri

Statele membre se asigură că furnizorii respectă următoarele cerințe:

(1) furnizorii se asigură că pneurile de tip C1 și C2, ▐ livrate distribuitorilor sau utilizatorilor finali, sunt furnizate cu o etichetă, prezentată în orice mod sau prin intermediul unui autocolant pe banda de rulare, care indică informații privind clasa de eficiență a consumului de combustibil și aderența la teren umed, precum și valoarea măsurată a zgomotului exterior de rulare conform anexei I părțile A, B și, respectiv, C ;

(2) formatul autocolantului și al etichetei menționate la punctul 1 este cel stabilit în anexa II;

(3) furnizorii indică clasa de eficiență a consumului de combustibil, clasa aderenței la teren umed și valoarea măsurată a zgomotului exterior de rulare în documentația tehnică promoțională, conform anexei I și în ordinea specificată în anexa III. Pentru pneurile de tip C2 și C3 se specifică de asemenea coeficientul măsurat de rezistență la rulare ;

(4) furnizorii pun la dispoziția autorităților din statele membre, la solicitarea acestora, documentația tehnică promoțională, timp de cinci ani de la punerea la dispoziție pe piață a ultimului pneu aparținând unei anumite clase de pneuri; documentația tehnică trebuie să fie suficient de detaliată astfel încât să permită autorităților să verifice acuratețea informațiilor furnizate pe eticheta privind eficiența consumului de combustibil, aderența la teren umed și zgomotul exterior de rulare;

(5) furnizorii introduc într-o bază de date disponibilă publicului valorile măsurate din cadrul testului de omologare de tip, referitoare la coeficientul de rezistență la rulare (exprimat în kg/t), la indicele de aderență la teren umed (exprimat ca indice de performanță, G, în raport cu cel al pneului standard de referință) și la emisiile de zgomot (exprimate în dB).

Articolul 6

Responsabilitățile distribuitorilor de pneuri

Statele membre se asigură că distribuitorii respectă următoarele cerințe:

(1) distribuitorii se asigură că autocolantul sau eticheta puse la dispoziție de furnizori în conformitate cu articolul 5 punctul 1 sau o variantă explicativă mai detaliată a etichetei, astfel cum se stabilește în anexa II punctul 3, sunt disponibile și sunt prezentate într-un loc vizibil pe pneu sau în imediata sa apropiere, la punctul de vânzare;

(2) dacă pneurile oferite spre vânzare nu sunt vizibile pentru utilizatorul final, distribuitorii furnizează utilizatorului final documentație privind clasa de eficiență a consumului de combustibil, clasa de aderență la teren umed și valoarea măsurată a zgomotului exterior de rulare pentru pneurile respective;

(3) pentru pneurile de tip C1, C2 și C3 , distribuitorii furnizează versiunea explicativă a etichetei, astfel cum este stabilită în anexa II punctul 3 sau partea 4, care specifică clasa de eficiență a consumului de combustibil , clasa de aderență la teren umed și valoarea măsurată a zgomotului exterior de rulare , astfel cum sunt stabilite în anexa I punctele A, B și respectiv C, pe sau împreună cu facturile furnizate utilizatorilor finali atunci când aceștia achiziționează pneurile. ▐

Articolul 7

Responsabilitățile furnizorilor și distribuitorilor de vehicule

Statele membre se asigură că furnizorii și distribuitorii de vehicule respectă următoarele cerințe :

(1) furnizorii de vehicule și distribuitorii de vehicule furnizează informații referitoare la pneurile montate pe vehicule noi. Aceste informații trebuie să includă clasa de eficiență a consumului de combustibil în conformitate cu anexa I partea A, valoarea măsurată a zgomotului exterior de rulare în conformitate cu anexa I partea C și, pentru pneuri de tip C1, clasa aderenței la teren umed în conformitate cu anexa I partea B, în ordinea specificată în anexa III . Aceste informații sunt incluse cel puțin în documentația tehnică promoțională în format electronic și sunt furnizate utilizatorilor finali înainte de vânzarea vehiculului ;

(2) în cazul în care diferite tipuri de pneuri pot fi montate pe un vehicul nou, fără ca utilizatorii finali să aibă posibilitatea de a alege între acestea, informațiile menționate la punctul 1 specifică clasa cea mai joasă a eficienței consumului de combustibil, clasa de aderență la teren umed și cea mai mare valoare măsurată a zgomotului exterior de rulare aferente acestor tipuri de pneuri;

(3) în cazul în care utilizatorilor finali li se oferă posibilitatea de a alege între diferite tipuri de pneuri montate pe autovehicule noi, se aplică una dintre următoarele litere: (a) atunci când utilizatorilor finali li se oferă posibilitatea de a alege între diferite mărimi de pneuri/jante, dar nu și între alți parametri ai tipului de pneu, informațiile prevăzute la punctul 1 menționează, pentru fiecare mărime de pneu/jantă, clasele de eficiență a consumului de combustibil și de aderență la teren umed cele mai reduse, precum și valoarea măsurată a zgomotului exterior de rulare cea mai ridicată ale tuturor tipurilor de pneuri care corespund mărimii respective de pneuri/jante; (b) cu excepția cazurilor prevăzute la litera (a), informațiile prevăzute la punctul 1 menționează clasele de eficiență a consumului de combustibil și de aderență la teren umed și valoarea măsurată a zgomotului exterior de rulare ale tuturor tipurilor de pneuri care pot fi alese de utilizatorul final. ▐

Articolul 8

Metode de testare armonizate

Informațiile care trebuie furnizate în conformitate cu articolele 5, 6 și 7 privind clasa de eficiență a consumului de combustibil, valoarea măsurată a zgomotului exterior de rulare și clasa de aderență la teren umed se obțin prin aplicarea metodelor de testare armonizate prevăzute în anexa II. Testele armonizate trebuie să furnizeze utilizatorilor finali o clasificare fiabilă și pe deplin reprezentativă a caracteristicilor testate.

Articolul 9

Procedura de verificare

(1) Statele membre evaluează, in conformitate cu procedura stabilită în Anexa IV, conformitatea claselor declarate de eficiență a consumului de combustibil și a claselor de aderență la teren umed în sensul anexei I părțile A și B, și valoarea măsurată a zgomotului exterior de rulare indicată în sensul anexei I partea C ║ .

(2) Astfel de controale nu aduc atingere omologării de tip UE a vehiculelor sau pneurilor obținute în conformitate cu Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (10) sau cu Regulamentul (CE) nr. …/2009 [privind cerințele de omologare de tip pentru siguranța generală a autovehiculelor]. Pentru evaluarea conformității, statele membre fac trimitere, de asemenea, dacă este cazul, la documentația referitoare la omologarea de tip a pneurilor și la documentația justificativă relevantă pusă la dispoziție de furnizor.

(3) Statele membre garantează că autoritățile competente creează un sistem de inspecții periodice sau extraordinare la punctele de vânzare în vederea asigurării respectării cerințelor din prezentul regulament.

Articolul 10

Piața internă

(1) Dacă dispozițiile prezentului regulament sunt respectate, statele membre nu interzic și nici nu restricționează punerea la dispoziție a pneurilor pe piață din motive legate de informațiile despre produs reglementate de prezentul regulament.

(2) Cu excepția cazului în care dispun de dovezi contrare, statele membre consideră că etichetele și informațiile despre produs sunt conforme cu dispozițiile prezentului regulament . Acestea pot solicita furnizorilor să pună la dispoziție documentația tehnică, în conformitate cu articolul 5 punctul 4, pentru a evalua acuratețea valorilor declarate.

Articolul 11

Stimulente

Statele membre nu oferă stimulente cu privire la pneurile aflate sub nivelul de eficiență a consumului de combustibil sau sub nivelul de aderență la teren umed specifice clasei C în sensul anexei I partea A și respectiv partea B .

Articolul 12

Modificări și adaptări la progresul tehnic

Următoarele măsuri destinate să modifice elementele neesențiale ale prezentului regulament, printre altele prin completarea acesteia, se adoptă în conformitate cu procedura de reglementare cu control menționată la articolul 14 alineatul (2):

(1) introducerea unor cerințe referitoare la clasificarea pneurilor C2 și C3 în funcție de aderența la teren umed, cu condiția disponibilității unor metode armonizate de testare;

(2) introducerea cerințelor referitoare la pneurile de zăpadă și pneurile de iarnă nordice;

(3) adaptarea anexelor I-IV la progresul tehnic.

Articolul 13

Aplicare și sancțiuni

(1) Statele membre, printr-un schimb constant de informații, garantează o strânsă cooperare în supravegherea pieței în vederea unei puneri în aplicare consecvente a prezentului regulament. Statele membre iau măsurile necesare pentru controale periodice ex-post pentru a se asigura că pneurile ce nu au fost etichetate corespunzător sunt reetichetate astfel încât să respecte normele sau retrase de pe piață.

(2) Statele membre introduc măsuri de stabilire a sancțiunilor pentru încălcarea dispozițiilor prezentului regulament, inclusiv norme referitoare la sancțiunile aplicabile pentru încălcarea dispozițiilor adoptate în conformitate cu prezentul regulament, precum și dispoziții care să asigure punerea în aplicare a acestor măsuri.

(3) Măsurile respective trebuie să fie eficiente, proporționale și disuasive.

(4) Statele membre comunică fără întârziere Comisiei aceste măsuri și orice modificare ulterioară.

Articolul 14

Comitetul

(1) Comisia este asistată de un comitet.

(2) În cazul în care se face trimitere la prezentul alineat, se aplică articolele 5a alineatele (1)-(4) și articolul 7 din Decizia 1999/468/CE, având în vedere dispozițiile articolului 8 din respectiva decizie.

Articolul 15

Reexaminare

(1) Cel târziu la trei ani de la data aplicării prezentului regulament , Comisia analizează aplicarea acestuia, examinând, printre altele, și următoarele:

(a) eficiența etichetelor cu privire la sensibilizarea consumatorului;

(b) eventualitatea extinderii sistemului de etichetare pentru a include pneurile reșapate;

(c) eventualitatea introducerii de noi parametri sau clase de pneuri;

(d) informațiile privind parametrii pneurilor, puse la dispoziția utilizatorilor finali de furnizorii sau distribuitorii de vehicule.

(2) Pe baza acestei analize și în urma unei evaluări de impact și a unei anchete desfășurate în rândul consumatorilor, Comisia prezintă un raport Parlamentului European și Consiliului, însoțit, dacă este cazul, de o propunere de modificare a prezentului regulament.

Articolul 16

Intrarea în vigoare

Prezentul regulamentul intră în vigoare în a douăzecea zi de la data publicării sale în Jurnalul Oficial al Uniunii Europene.

Acesta se aplică începând cu 1 noiembrie 2012.

Cu toate acestea, articolele 5 și 6 nu se aplică în cazul pneurilor produse înainte de 1 iulie 2012.

Prezentul regulament este obligatoriu în toate elementele sale și se aplică direct în toate statele membre. Adoptată la ║ , Pentru Parlamentul European Președintele Pentru Consiliu Președintele

(1) Avizul din 25 martie 2009 (nepublicat încă în JO).

(2) JO C, p. …

(3) Poziția Parlamentului European din 22 aprilie 2009.

(4) COM(2008)0433.

(5) ║ COM(2006)0545.

(6) JO L, p. ….

(7) JO L 189, 18.7.2002, p. 12.

(8) JO L 297, 13.10.1992, p. 16.

(9) JO L 184, 17.7.1999, p. 23.

(10) JO L 263, 9.10.2007, p. 1.

Miercuri, 22 aprilie 2009

ANEXA I Clasificarea parametrilor pneurilor Partea A: Clasele de eficiență a consumului de combustibil Clasa de eficiență a consumului de combustibil trebuie stabilită pe baza coeficientului de rezistență la rulare (CRR) în conformitate cu scara de la A la G prezentată mai jos și evaluată în conformitate cu ║ Regulamentul CEE-ONU ║ . ▐ Pneuri de tip С1 Pneuri de tip С2 Pneuri de tip С3 CRR în kg/t Clasa de eficiență a consumului de combustibil CRR în kg/t Clasa de eficiență a consumului de combustibil CRR în kg/t Clasa de eficiență a consumului de combustibil CRR≤6,5 A CRR≤5,5 A CRR≤4,0 A 6,6≤CRR≤7,7 B 5,6≤CRR≤6,7 B 4,1≤CRR≤5,0 B 7,8≤CRR≤9,0 C 6,8≤CRR≤8,0 C 5,1≤CRR≤6,0 C Gol D Gol D 6,1≤CRR≤7,0 D 9,1≤CRR≤10,5 E 8,1≤CRR≤9,2 E 7,1≤CRR≤8,0 E 10,6≤CRR≤12,0 F 9,3≤CRR≤10,5 F CRR≥8,1 F CRR≥12,1 G CRR≥10,6 G Gol G Partea B: Clasele de aderență la teren umed Clasele de aderență la teren umed pentru pneurile de tip C1 trebuie stabilite pe baza coeficientului de aderență la teren umed (G) în conformitate cu scara „de la A la G” prezentată mai jos și măsurate în conformitate cu Regulamentul nr. 117 al CEE-ONU privind dispoziții uniforme pentru omologarea pneurilor în ceea ce privește emisiile sonore de rulare și aderența pe suprafețele umede (1). G Clasele de aderență la teren umed 155≤G A 140≤G≤154 B 125≤G≤139 C Gol D 110≤G≤124 E G≤109 F Gol G Partea C: Zgomotul exterior de rulare Valoarea măsurată a zgomotului exterior de rulare se indică în decibeli și este măsurată în conformitate cu Regulamentul nr. 117 al CEE-ONU privind dispoziții uniforme pentru omologarea pneurilor în ceea ce privește emisiile sonore de rulare și aderența pe suprafețele umede. Partea D: marcajul „Low Noise” Pentru pneurile cu un nivel de zgomot redus, în conformitate cu clasificarea prezentată mai jos, etichetarea valorii măsurate a zgomotului exterior de rulare, exprimată în dB, este însoțită de marcajul „Low Noise”. Clasele de zgomot exterior de rulare (dB(A)) C1 C2 C3 Marcajul „Low Noise” (2) ≤68 ≤69 ≤70 (1) JO L 231, 29.8.2008, p. 19. (2) Marcajul „Low Noise”

Miercuri, 22 aprilie 2009

ANEXA II Formatul etichetei Autocolantul menționat la articolul 5 punctul 1 și articolul 6 punctul 1 constг оn douг pгrți: (1) o etichetг tipгritг оn formatul descris mai jos și (2) un spațiu unde sunt afișate numele furnizorului și linia de pneuri, mгrimea pneului, indicele de оncгrcare, indice de vitezг și alte specificații tehnice (denumit în continuare „spațiu pentru marcг”). 1. Modelul etichetei 1.1. Eticheta tipгritг pe autocolant, menționatг la articolul 5 punctul 1 și articolul 6 punctul 1, trebuie sг fie оn conformitate cu ilustrația de mai jos: 1.2. La model se adaugг urmгtorul punct: adresa site-ului internet al sistemului UE de etichetare a pneurilor, cu corp de literг mare, оn partea de jos a etichetei. 1.3. Figura urmгtoare furnizeazг informații pentru etichetг: 1.4. Eticheta trebuie sг aibг o lгțime de cel puțin 75 mm și o оnгlțime de 110 mm. Оn cazul оn care eticheta este imprimatг оntr-un format mai mare, conținutul sгu trebuie sг fie proporțional cu specificațiile anterioare. 1.5. Eticheta trebuie sг оndeplineascг urmгtoarele cerințe: a) Culorile sunt CMYK – cyan, magenta, galben și negru – și sunt furnizate conform urmгtorului exemplu: 00-70-X-00: 0 % cyan, 70 % magenta, 100 % galben, 0 % negru; b) Cifrele de mai jos corespund legendelor indicate la punctul 1.3; Eficiența consumului de combustibil Pictogramг afișatг: lгțime: 19,5 mm, оnгlțime: 18,5 mm – Trгsгtura cadrului pictogramei: 3,5 pt, lгțime: 26 mm, оnгlțime: 23 mm – Cadru pentru trгsгtura de clasificare: 1 pt – Extremitatea cadrului: trгsгturг: 3,5 pt, lгțime: 36 mm – Culoare: X-10-00-05; Aderențг la teren umed Pictogramг afișatг: lгțime: 19 mm, оnгlțime: 19 mm – Cadru pentru trгsгtura de clasificare: 3,5 pt, lгțime: 26 mm, оnгlțime: 23 mm – Cadru pentru trгsгtura de clasificare: 1 pt – Extremitatea cadrului: trгsгturг: 3,5 pt, lгțime: 26 mm – Culoare: X-10-00-05; Zgomot exterior de rulare Pictogramг afișatг: lгțime: 23 mm, оnгlțime: 15 mm – Cadru pentru trгsгtura de clasificare: 3,5 pt, lгțime: 26 mm, оnгlțime: 24 mm – Cadru pentru trгsгtura de valoare: 1 pt – Extremitatea cadrului: trгsгturг: 3,5 pt, оnгlțime: 24 mm – Culoare: X-10-00-05; Marginea etichetei: trгsгturг: 1,5 pt – Culoare: X-10-00-05; Scara A-G — Sгgeți: оnгlțime: 4,75 mm, spațiu: 0,75 mm, trгsгturг neagrг: 0,5 pt – culori: — A: X-00-X-00; — B: 70-00-X-00; — C: 30-00-X-00; — D: 00-00-X-00; — E: 00-30-X-00; — F: 00-70-X-00; — G: 00-X-X-00. — Text: Helvetica Bold 12 pt, 100 % alb, contur negru: 0,5 pt; Clasificare — Sгgeatг: lгțime: 16 mm, оnгlțime: 10 mm, 100 % negru; — Text: Helvetica Bold 27 pt, 100 % alb; Linii în scarг: trгsгturг: 0,5 pt, interval linie punctatг: 5,5 mm, 100 % negru; Dimensiunea textului: Helvetica Bold 11 pt, 100 % negru; Valoarea zgomotului — Rubricг: lгțime: 25 mm, оnгlțime: 10 mm, 100 % negru; — Text: Helvetica Bold 20 pt, 100 % alb; — Textul unitгții: Helvetica Bold Regular pentru „(A)” 13 pt, 100 % alb; Sigla UE: lгțime: 9 mm, оnгlțime: 6 mm; Trimitere la regulament: Helvetica Bold 7,5 pt, 100 % negru; Trimitere la clasa de pneuri: Helvetica Bold 7,5 pt, 100 % negru; c) Fondul trebuie sг fie de culoare albг. 1.6. Clasa pneului (C1, C2 sau C3) trebuie indicatг pe etichetг, оn formatul stabilit оn ilustrația de la punctul 1.3. 2. Spațiul pentru marcг ║ Furnizorii trebuie sг adauge pe autocolant numele lor, linia de pneuri, mгrimea pneului, indicele de оncгrcare, indicele de vitezг și alte specificații tehnice, оmpreunг cu eticheta, оn orice culoare, format și concept, cu condiția ca raportul dintre dimensiunea spațiului pentru marcг și dimensiunea etichetei sг nu depгșeascг 4:5, iar mesajul publicat оmpreunг cu eticheta sг nu interfereze cu mesajul de pe etichetг. 3. Formatul etichetei explicative extinse Versiunea explicativг a etichetei menționate la articolul 6 este în conformitate cu ilustrația de mai jos, iar textul este tradus în limba relevantг pentru punctul de vвnzare. Aceastг versiune a etichetei trebuie sг fie furnizatг clientului pe facturг sau оmpreunг cu aceasta, cu excepția cazului оn care aceasta creeazг o povarг excesivг pentru distribuitor, situație оn care informația este furnizatг оn conformitate cu dispozițiile anexei II punctul 4. 4. Formatul informațiilor de pe chitanțг Оn cazul оn care costurile imprimгrii etichetei explicative menționate оn anexa II punctul 3 reprezintг o povarг excesivг pentru distribuitor, informațiile de pe etichetг sunt furnizate оn conformitate cu ilustrația de mai jos:

Miercuri, 22 aprilie 2009

ANEXA III Informații furnizate în documentația tehnicг promoționalг 1. Informațiile referitoare la pneuri sunt furnizate оn ordinea specificatг, dupг cum urmeazг: (i) clasa de eficiențг a consumului de combustibil (de la A la G); (ii) clasa de aderențг la teren umed (de la A la G); (iii) valoarea mгsuratг a zgomotului exterior de rulare (dB). 2. Aceste informații trebuie sг оndeplineascг urmгtoarele cerințe: (i) sг fie lizibile; (ii) sг fie ușor de înțeles; (iii) dacг sunt disponibile diverse clasificгri pentru un anumit tip de pneuri, оn funcție de dimensiune sau de alți parametri, trebuie sг se menționeze gama de pneuri, de la cele mai puțin performante pвnг la cele mai performante. 3. De asemenea, furnizorii trebuie sг punг la dispoziție, pe site-ul lor internet: (i) o legгturг cгtre site-ul internet al sistemului UE de etichetare a pneurilor; (ii) o explicație a pictogramelor imprimate pe etichetг și calculatorul pentru eficiența consumului de combustibil, care este disponibil pe site-ul internet al sistemului UE de etichetare a pneurilo r; (iii) o declarație care sг precizeze faptul cг economiile efective de combustibil și siguranța rutierг depind оn mare mгsurг de comportamentul șoferilor, оn special de urmгtoarele aspecte: — condusul ecologic poate reduce în mod semnificativ consumul de combustibil; — presiunea pneurilor ar trebui verificatг cu regularitate pentru a optimiza caracteristicile performanței în materie de aderențг la teren umed și ale eficienței consumului de combustibil; — distanțele de frânare trebuie întotdeauna respectate cu strictețe.